Εάν είσαι εξοικειωμένος με τη χρήση διαχειριστών κωδικών πρόσβασης, τότε τίποτα στο RememBear δεν θα σε εκπλήξει – εκτός από τις αξιολάτρευτες κινούμενες αρκούδες, φυσικά! Οι χρήστες που έρχονται από άλλο διαχειριστή κωδικών πρόσβασης έχουν την επιλογή να κάνουν εισαγωγή προηγούμενων αρχείων κωδικών πρόσβασης από ένα αρχείο τύπου .csv.
Όλοι οι κωδικοί πρόσβασης, οι σημειώσεις και οι πιστωτικές σας κάρτες αποθηκεύονται στην εφαρμογή RememBear και στην επέκταση του προγράμματος περιήγησης σε λίστα με αλφαβητική σειρά. Υπάρχει επίσης ένα πεδίο αναζήτησης που διευκολύνει την αναζήτηση μέσα στο αρχείο σου.
Το RememBear αναγνωρίζει επίσης νέα πεδία κωδικών πρόσβασης και προσφέρεται να δημιουργήσει πολύπλοκους και ασφαλείς κωδικούς πρόσβασης για τις νέες συνδέσεις. Οι κωδικοί πρόσβασης που δημιουργεί το RememBear είναι απόλυτα τυχαίοι, και έτσι είναι απίθανο να προβλεφθούν. Εφόσον το RememBear χρησιμοποιεί αυτόματη συμπλήρωση, οι κωδικοί πρόσβασης σου δεν γίνεται να εντοπιστούν από keyloggers ή screenloggers που θα μπορούσαν κανονικά να καταγράψουν τα πλήκτρα ή τη δραστηριότητα οθόνης με σκοπό να κλέψουν τους κωδικούς πρόσβασης.
Το RememBear μπορεί επίσης να συμπληρώσει αυτόματα τα στοιχεία πιστωτικών καρτών. Απλώς εισάγεις την πιστωτική ή χρεωστική κάρτα στο αρχείο του RememBear και αυτό θα αναγνωρίσει και θα συμπληρώσει αυτόματα τις φόρμες πληρωμής στον υπολογιστή ή την φορητή συσκευή σου.